行過九龍城見到泰式素食，覺得有啲奇怪所以去試吓，去到佢間正舖，得幾張枱都坐滿人，不過正鋪油煙真係好大，因為座位同廚房都好近，煎炒煮炸嘅時候，啲煙會飛哂出去大堂，下次去會坐隔離鋪，而且座位環境再大啲，第一次幫襯，唔知份量有幾多，所以只係叫咗三個餸，份量又唔係好大，下次可以再叫多個先啱我啲大胃王，不過嗰個素牛肉沙律，初頭食唔覺得辣，點知越食越辣，啱晒食得辣嘅人士，泰式炒金邊粉，都係嗰啲啦，不過不失，另外個魚餅，味道都唔錯，下次會再去幫襯